El Col·legi de Metges de Girona, juntament amb les entitats bancàries, Banc de Sabadell i Caixa d'Enginyers, atorguen beques a dos projectes dels residents Domènech i Smiechowicz.
Blanca Domènech i Joroslaw Smiechowicz, durant l'acte del lliurament de les beques
El primer ajut, concedit conjuntament pel Col·legi de Metges de Girona i el Banc de Sabadell, va ser lliurat a la doctora Blanca Domènech, que desenvoluparà el seu projecte de radiodiagnòstic a la University of Washington Medical Center de Seattle.
Posteriorment, es va atorgar al doctor Jaroslaw Smiechowicz, la beca MIR per a realitzar una rotació al Boston children's Hospital de Boston i al The Children's Hospital de Philadelphia, gràcies a la col·laboració del Col·legi de Metges de Girona i la Caixa d'Enginyers.
Amb aquests ajuts Domènech i Smiechowicz, metges residents de l' IDI·Girona - Hospital Universitari Doctor Josep Trueta - ampliaran la seva formació i podran desenvolupar els seus projectes en hospitals de prestigi internacional dels Estats Units d'Amèrica.
La doctora Blanca Domènech desenvoluparà el seu projecte de radiodiagnòstic a la University of Washington Medical Center de Seattle (USA) durant l'últim trimestre de 2019, realitzant una rotació en l'àrea d'imatge cardio-toràcica.
Domènech explica que gràcies a la seva tutora, la Dra.
Noemí Cañete es va assabentar de la convocatòria de la beca que li ha estat concedida.
Aquest ajut representa una oportunitat per finalitzar la seva etapa de formació MIR a un centre capdavanter dels Estats Units d'Amèrica.
'En quant acabi el MIR em vull dedicar professionalment a la imatge cardio-toràcica, i la formació especialitzada que rebré en aquest centre capdavanter de ben segur serà molt profitosa i d'aplicació en el meu futur pròxim com a metge especialista en radiodiagnòstic' - Blanca Domènech
El doctor Joroslaw Smiechowicz ha invertit l'ajut de la beca realitzant durant l'últim trimestre del 2018 una estada d'un mes en el servei de neuroradiologia intervencionista pediàtrica al Boston Children's Hospital (USA), més una rotació a l'àrea de diagnòstic de neuroradiologia pediàtrica al The Children's Hospital de Philadelphia (USA).
Smiechowicz explica que durant aquest període ha ampliat els seus coneixements en imatge i radiologia intervencionista pediàtrica en aquests dos centres de referència reconeguts internacionalment, on ha pogut treballar amb patologies poc freqüents i formar-se en la realització d'estudis d'alta complexitat.
' Agraeixo el recolzament rebut pels Drs.
Salvador Pedraza, Teresa Maristany i la meva tutora Anna Quiles per poder optar a aquesta beca, que ha estat una bona oportunitat d'aprenentatge per al meu futur professional dins de la radiologia pediàtrica' - Joroslaw Smiechowicz
Foto superior: Joan Maria Dasquens - Director de Col·lectius Professionals i Banca Associada de Banc Sabadell, Blanca Domènech -metge resident IDI·Girona, Pau Vilardell - metge resident cardiologia, i Josep Vilaplana - President del Col·legi Oficial de Metges de Girona.
Foto inferior: Josep Vilaplana - President del Col·legi Oficial de Metges de Girona, Joroslaw Smiechowicz – metge resident de IDI·Girona, i Joan Cavallé Director General de la Caixa d'Enginyers.